《题莱州海神庙》
元代·徐琬

龙宫高拱六鳌头，六合乾坤日夜浮。贝殿走珠蛟构室，戟门烘雾蜃喷楼。

中原右顾真孤岛，外域东渐更九州。咫尺琛航倭濊近，好将风浪戒阳侯。

作者简介：一作徐琰，元东平人，字子方，号容斋，又号养斋、汶叟。世祖至元初，以荐为陕西行省郎中，官至翰林学士承旨。有文学重望。卒谥文献。